ขึ้นค่าเรือเจ้าพระยา-แสนแสบ 1 บาท
กรมเจ้าท่าไฟเขียว ขึ้นค่าเรือเจ้าพระยาธงเหลือง,ส้ม และคลองแสนแสบ 1 บาท เริ่ม 19 เม.ย.นี้
2 เม.ย. 2553

กรมเจ้าท่าไฟเขียว ขึ้นค่าเรือเจ้าพระยาธงเหลือง,ส้ม และคลองแสนแสบ 1 บาท เริ่ม 19 เม.ย.นี้ 
นายชลอ คชรัตน์ อธิบดีกรมเจ้าท่า ในฐานะประธานคณะกรรมการค่าเรือโดยสาร เปิดเผยว่า คณะกรรมการฯ มีมติอนุมัติให้เรือด่วนเจ้าพระยา ในส่วนของเรือด่วนพิเศษธงเหลืองและธงส้มปรับขึ้นค่าโดยสารได้ 1 บาท มีผลตั้งแต่วันที่ 19 เม.ย.นี้ โดยอัตราค่าโดยสารธงส้มจะปรับขึ้นเป็น 14 บาทตลอดสาย จากเดิม 13 บาท ส่วนธงเหลืองจะปรับขึ้นจากอัตรา 18-27 บาท เป็น 19-28 บาท 
พร้อมกันนี้ ยังอนุมัติให้เรือโดยสารคลองแสนแสบปรับขึ้นค่าโดยสารระยะละ 1 บาท จากเดิมราคา 8-18 บาท เป็น 9-19 บาท มีผลตั้งแต่ 19 เม.ย.เช่นกัน